Sy eie stryd met obsessief-kompulsiewe steuring (OKS), het die akteur Pietie Beyers binne drie weke ’n fliek daaroor laat skryf.
“Skemerson raak uitdagings onder die oppervlak aan. Dit bied vertroosting en stel mense gerus om oor dié uitdagings te praat. Dis uiteindelik ’n storie van menswees,” verduidelik hy sy beweegrede waarom hy juis dié fliek, wat deels op sy eie lewe gebaseer is, gemaak het.
Pietie is verlede jaar met OKS gediagnoseer nadat hy vir agt maande ’n soort “angsaanval” beleef het.
Skemerson, wat op 3 Mei in rolprentteaters begin wys, is volgens hom bloot die voertuig vir ’n baie groter gesprek.
“Ek wil daarmee aan mense sê jy mag teerpunte hê. Dis die undercurrent. Dis die groter prentjie wat ek wil aanraak.”
Anneke, nou ’n doktor, het as aktrise in flieks soos Die Wonderwerker en Die ongelooflike avonture van Hanna Hoekom bekend geword.